**არჩევნებში ჩართულ მხარეებს ცესკო დროული რეგისტრაციისკენ მოუწოდებს**

2025 წლის 5 ივნისს თსუს-ის მე-9 მოწვევის სტუდენტური თვითმმართველობის არჩევნები გაიმართება. ამომრჩევლები, აქტიური სტატუსის მქონე სტუდენტები, აირჩევენ 7 ფაკულტეტიდან 140 დელეგატს.

არჩევნების დანიშვნის შემდეგ ცესკო საარჩევნო რეჟიმზე გადავიდა და საარჩევნო დებულების, საარჩევნო ღონისძიებათა გრაფიკის შესაბამისად ახორციელებს არჩევნებთან დაკავშირებულ ორგანიზაციულ და პროცედურულ საქმიანობებს. საარჩევნო დებულებისა და ცესკოს რეგლამენტის მიხედვით ცესკო ეტაპობრივად მართვას სხდომებს და იღებს გადაწყვეტილებებს. საარჩევნო პროცესში ერთ-ერთ მნიშვნელოვან საკითხს წარმოადგენს არჩევნებში ჩართული მხარეების მონაწილეობა, რომლისთვისაც აუცილებელია თსუ ცესკოში რეგისტრაციის გავლა შემდეგი პროცედურების დაცვით:

ადგილობრივი დამკვირვებელ ორგანიზაციები აკრედიტაციის მისაღებად უფლებამოსილნი არიან მატერიალურად ან/და ელექტრონულად თსუ ცესკოში წარმოადგინონ განცხადება, სანოტარო წესით დამოწმებული წესდება და ამონაწერი სამოქალაქო რეესტრიდან **2025 წლის 30 მაისის 18:00სთ-მდე.** ასევე, დამკვირვებელი ორგანიზაციები უფლებამოსილნი არიან ორგანიზაციის დამკვირვებლად რეგისტრაციისათვის წარმოადგინონ განცხადება, რომელსაც უნდა ერთვოდეს მეწარმეთა და არასამეწარმეო (არაკომერციული) იურიდიული პირების რეესტრიდან ამონაწერი, რომელიც საქართველოს იუსტიციის სამინისტროს მმართველობის სფეროში მოქმედი საჯარო სამართლის იურიდიული პირის − საჯარო რეესტრის ეროვნული სააგენტოს მიერ გაცემულია საარჩევნო კომისიისათვის განცხადების წარდგენამდე ბოლო 10 დღის ვადაში.

დამკვირვებელი ორგანიზაციები უფლებამოსილნი არიან ორგანიზაციის აკრედიტაციის განცხადებასთან ერთად ცესკოს მდივნის სახელზე წარმოადგინონ დამკვირვებელ პირთა სია შესაბამისი საარჩვენო კომისიის მითითებით.

დამკვირვებელი ორგანიზაცია არჩევნებზე დაკვირვებას ახორციელებს ორგანიზაციის წარმომადგენლის - დამკვირვებლის მეშვეობით. ერთ ორგანიზაციას უფლება აქვს კონკრეტულ საარჩევნო უბანში ჰყავდეს არაუმეტეს 1 დამკვირვებლისა.

ცესკოს მიერ რეგისტრირებულმა დამკვრვებელმა ორგანიზაციამ **კენჭისყრამდე არაუგვიანეს 2 დღისა (3 ივნისი)** ცესკოს მდივანს უნდა წარუდგინოს საუბნო საარჩევნო კომისიებში დანიშნულ დამკვირვებელთა სია მათი პირადობის დამადასტურებელის დოკუმენტის ასლები.

დამკვირვებელ ორგანიზაციებს რეგისტრაციის მიზნებისათვის განცხადებით მიმართვა შეუძლიათ როგორც მატერიალურად, ისე ელექტრონულად. მატერიალური სახით ორგანიზაციები განცხადებას თანდართულ დოკუმენტაციასთან ერთად (აუცილებლობის შემთხვევაში) წარადგენენ ცესკოში (მის.: თსუ-ის I კორპუსი, ოთახი N211), ხოლო ელექტრონულად, შემდეგ ელ.ფოსტაზე: cesko2025@tsu.ge

თსუ ცესკო: თსუ, I კორპ., 211-ე აუდ.